 

**בבית הדין הצבאי המחוזי**

**במחוז שיפוטי צפון**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, קמ"ש תהל ברון)**

**נגד**

**הנאשם: ח/XXX טוראי א' מ' (ע"י ב"כ, סגן עדי דורפמן)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 10.08.2021 ועד יום 22.06.2022 למשך 316 ימים, בהתאם לכתב האישום המתוקן ולפרטים הנוספים.

**ניתנה היום, י"ג בתמוז תשפ"ג, 02.07.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

 **סגנית הנשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 316 ימים עד למעצרו. עם מעצרו ביקש להשתלב במסגרת בית הדין המשלב. במהלך השנה האחרונה ידע החייל עליות ומורדות. בתוך ההליך, החייל נישא לבחירת ליבו וכיום למרבה השמחה הם מצפים לבת. החייל גם ידע שינויים בתוך היחידה, עד אשר הגיע לתפקידו הנוכחי ולמפקדו הנוכחי, רנ"ג כהן. החייל מביע הערכה רבה למפקדו ולסיוע שהוא מעניק לו. גם המפקד וחוות דעתו ציין כי מדובר בחייל שעשה שינוי ממשי והיום הוא קשור מאוד ליחידה וניכר שמחובר לעשייתה.

בית הדין מבקש להביע הערכה גדולה לחייל על ההתמודדות המרשימה שהפגין לאורך כל התהליך. הערכה רבה שלוחה גם למפקדו, רנ"ג כהן, על שהשכיל לראות את החייל ואת צרכיו.

בנסיבות האמורות, אכבד את הסכמת הצדדים.

**על החייל נגזר עונש מאסר מותנה בן עשרים (20) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**עם סיום הליך השילוב וככל שהחייל יגיש בקשה לקיצור תקופת השירות הבלתי נמנית, יש לשקול את הבקשה בחיוב בשים לב לכך שהחייל נשוי ובתקופה הקרובה צפויה גם, בע"ה, הרחבת המשפחה.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתן היום, י"ג בתמוז תשפ"ג, 02.07.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 09.07.2023**

**חתימת המגיה: סגן שיר בן-ארמון**